A 2012. évi nyári olimpiai játékok, hivatalos nevén a XXX. nyári olimpiai játékok egy több sportot magába foglaló nemzetközi sportesemény volt, melyet 2012. július 27. és augusztus 12. között rendeztek meg a nagy-britanniai Londonban. Hivatalosan ez volt a 30. újkori olimpia, de ha nem számoljuk hozzá a világháborúk miatt elmaradt olimpiákat, a 27. volt. A rendezvényt a 2012. augusztus 29. és szeptember 9. között zajlott 2012. évi nyári paralimpiai játékok követte. A 2012-es játékok megrendezésével London lett az első város, amely háromszor rendezhetett újkori nyári olimpiát, mivel korábban 1908-ban és 1948-ban is e sportesemény házigazdája volt.